་ལྷ་ཡི་སྐུ། །བདེ་སྟོང་ཉམས་ཀྱིས་རོལ་
པའི་འཇོ་སྒེག་ཅན། ། ཀུན་མཁྱེན་རྒྱ་མཚོར་འཁྲིད་པའི་དེད་དཔོན་ཆེ། །དཔལ་ལྡན་
རྡོ་རྗེ་སེམས་དཔར་ཕྱག་འཚལ་ལོ། །ལས་ཉོན་སྒྲིབ་པའི་དབང་གི་སངས་རྒྱས་རྣམས། །
དངོས་སུ་མཐོང་བར་ནུས་མིན་སྙིགས་དུས་ཀྱི། །བདག་སོགས་གདུལ་བྱའི་དཔལ་
གྱུར་དགེ་བའི་བཤེས། །བཀའ་དྲིན་མཚུངས་པ་མེད་ལ་ཕྱག་འཚལ་ལོ། །རི་རབ་
ལྷུན་པོ་གླིང་བཞི་གླིང་ཕྲན་བརྒྱད། །རིན་ཆེན་རི་བོ་དཔག་བསམ་ལྗོན་པའི་ཤིང༌། །
མངར་བའི་རོ་ལྡན་འབྲས་བུའི་ཁུར་གྱིས་དུད། །འདོད་འཇོའི་བ་མོ་མ་རྨོས་ལོ་ཏོག་
ལྡེམ། །རྣམ་པར་རྒྱལ་བའི་འཁོར་ལོ་རིན་པོ་ཆེ། །འདོད་དགུའི་ཆར་འབེབས་ཡིད་
བཞིན་ནོར་བུ་མཆོག །ཟག་མེད་བདེ་བ་སྟེར་བའི་བཙུན་མོ་དང་། །དཔའ་མཛངས་
བརྟུལ་ཕོད་བློན་པོ་རིན་པོ་ཆེ། །གླང་ཆེན་ཉི་ཟླའི་བགྲོད་པའི་སྟོབས་དང་(༢༩ན)ལྡན། །
ཅང་ཤེས་རྟ་མཆོག་རླུང་གི་ཤུགས་ལྟར་འཕྱོ། །ཕ་རོལ་དགྲ་དཔུང་འཇོམས་པའི་
དམག་དཔོན་ཏེ། །རྒྱལ་སྲིད་བདུན་དང་གཏེར་ཆེན་བུམ་པ་བཟང་། །སྒེག་པའི་
ལུས་ཀྱི་འགྱིང་བག་མཐའ་ཀླས་པ། །ཁོང་ནས་རྒྱས་པ་བསྙེམས་པའི་ཉམས་དང་ལྡན། །
ལྷ་དང་མི་ལས་ཁྱད་པར་བྱས་པ་ཡིས།
19)4
འཛིན། །མགྲིན་པའི་ལམ་ནས་འོངས་པའི་གླུ་ལེན་དང༌། །ལྷན་ཅིག་རྒྱུད་མང་ལ་
སོགས་སྒྲ་དབྱངས་འཁྲོལ། །མཉེན་ལྕུག་ལུས་ཀྱི་ཟློས་གར་ཇི་སྙེད་པ། །འདྲེན་བྱེད་
94

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
ཡུལ་དུ་གཟིགས་མོར་ཚར་དུ་དངར། །ཨུ་དུམ་ཝ་ར་པད་དཀར་ཨུཏྤ་ལ། །སྣ་ཚོགས་
མེ་ཏོག་ཆུན་པོ་སྙིམ་པས་འཛིན། །གུར་ཀུམ་ཙནྡན་ཨ་ཀ་རུ་ལ་སོགས། །དྲི་ལྡན་
བདུག་སྤོས་འཛིན་པའི་ཡིད་འོང་མ། །མེ་ཤེལ་མདངས་དང་རྩི་བཅུད་ལས་སྦར་
བའི། །སྣང་གསལ་འོད་ཀྱིས་མུན་འཇོམས་མར་མེ་མ། །ཕུན་ཚོགས་ངད་ལྡན་སྨན་
གྱི་བྱུག་པ་ཡིས། །དྲི་བྲལ་སྐུ་ལ་སྲི་ཞུར་བགྱིད་མཁས་མ། །རྟ་བདུན་དབང་པོ་རི་
བོང་འཛིན་པ་ཡི། །གཟི་བརྗིད་ཆེན་པོའི་སྣང་བས་འཇིག་རྟེན་མཛེས། །སྲིད་ཞིའི་
ཁོངས་ལས་བརྒལ་བར་འཁོར་བའི་གདུགས། །ཕྱོགས་ལས་རྣམ་པར་རྒྱལ་བའི་རྒྱལ་
མཚན་སོགས། །མདོར་ན་ལྷ་མིའི་དཔལ་འབྱོར་ཕུན་ཚོགས་རྣམས། །དངོས་སུ་
བཤམས་དང་ཡིད་ཀྱིས་ལེགས་སྤྲུལ་ཏེ། །འཆི་མེད་ལམ་རྣམས་དོག་པོར་རབ་བཀོད་
ནས། །ཀུན་བཟང་མཆོད་པའི་སྤྲིན་དང་ལྷན་ཅིག་འབུལ། །ཐོག་མེད་དུས་དང་ད་
ལྟའི་བར་དག་ཏུ། །བསགས་པའི་སྡིག་སྒྲིབ་ཉེས་ལྟུང་དྲི་མའི་ཚོགས། །སྔར་བྱས་ལ་
འགྱོད་ཕྱིས་ནས་སྡོམ་སེམས་བཅས། །གཉེན་པོ་སྟོབས་བཞིའི་སྒོ་ནས་མཐོལ་ལོ་
བཤགས། །འཕགས་མཆོག་རྣམས་དང་སོ་སོ་སྐྱེ་བོ་སོགས། །རང་གཞན་རྣམས་(༢༩བ)
ཀྱིས་བསགས་པའི་རྣམ་དཀར་དགེ། །རླབས་ཆེན་སྤྱད་དང་ཕྲ་མོར་སྤེལ་ཀུན་ལ། །
བཅོས་མིན་བསམ་པ་ཐག་པས་རྗེས་ཡི་རང་། །རྒྱལ་དང་དེ་སྲས་སློབ་མར་བཅས་
པ་ཡི། །ཆགས་བྲལ་ཚུལ་དང་རྒྱ་ཆེ་ཟབ་མོའི་ལམ། །མཆོག་དམན་གདུལ་བྱའི་བློ་
དང་འཚམ་པ་ཡི། །དམ་པའི་ཆོས་ཀྱི་འཁོར་ལོ་སྐོར་བར་བསྐུལ། །སྙིགས་མ་ལྔ་
བདོའི་རྨུ་རྒོད་འདུལ་དཀའི་འགྲོའི། །སྣང་ཚུལ་ལ་གཟིགས་ཞི་བདེར་མནལ་སེམས་
རྣམས། །བསྐལ་བརྒྱའི་བར་དུ་མྱ་ངན་མི་འདའ་བར། །སྐྱེ་དགུའི་མགོན་དུ་བརྟན་
པར་བཞུགས་སུ་གསོལ། །འཁོར་བའི་ཡ་མཐའ་མི་མངོན་དེ་སྲིད་ནས། །ད་ལྟའི་
བར་དུ་བསགས་པའི་དགེ་བ་ཀུན། །རང་དོན་སྒྲུབ་པའི་ཆེད་དུ་མ་ཡིན་པར། །སེམས་
ཅན་དོན་དུ་སངས་རྒྱས་རྒྱུ་རུ་བསྔོ། །གསོལ་འདེབས་ནི། མཐོང་ན་མི་མཐུན་མེད་
པ་མཚན་དཔེའི་སྐུ། །ཚངས་དབྱངས་དྲུག་ཅུའི་སྐད་དུ་སྒྲོག་པའི་གསུང་། །ཤེས་
95

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
བྱ་ཇི་ལྟ་ཇི་སྙེད་མཁྱེན་པའི་ཐུགས། །སངས་རྒྱས་ཀུན་དངོས་གྱུར་ལ་གསོལ་བ་
བ
འདེབས། །བདེན་པ་གཉིས་སོགས་རྟོགས་པའི་བསྟན་པ་རྣམས། །བརྗོད་བྱར་བྱེད་
པའི་ལུང་གི་ལེགས་བཤད་ཀུན། །རྫོགས་སངས་རྒྱས་ནས་ཆད་མེད་རབ་སྟོན་པའི། །
དམ་ཆོས་ཀུན་འདུས་ངོ་བོར྾། །ཁྱོད་ཀྱིས་ལེགས་བསྟན་ཆོས་རྣམས་ཐོས་བསམ་
དང༌། །སྒོམ་པས་གཏན་ལ་ཕབ་པས་སྤང་རྟོགས་ཀྱི། །ཡོན་ཏན་མ་ལུས་མངོན་དུ
གྱུར་པ་ཡི། །དགེ་འདུན་ཀུན་གྱི་བྱེད་པོར༞། །བཅས་དང་རང་བཞིན་ཁ་ན་མ་ཐོའི་
ཆོས། །ཉེས་ལྟུང་རྙོག་པ་བག་ཡོད་ཀེ་ཏ་ཀས། །ལེགས་བགྲུངས་ཚུལ་ཁྲིམས་ཆུ་ཀླུང་
ཆད་མེད་པའི། །རྣམ་དག་འདུལ་བ་འཛིན་ལ་྾། །བྱིང་དང་རྒོད་པའི་རྗེས་སུ་
སེམས་ཀྱི་རྟ། །རྒྱུག་ཚེ་ཤེས་བཞིན་ཁ་ལོ་ལེགས་བསྒྱུར་ནས། །ལུས་སེམས་ཤིན་ཏུ་
སྦྱངས་པའི་བདེ་བ་ལ། །རབ་(༣༠ན)གོམས་མདོ་སྡེ་འཛིན་ལ྾། །ཆོས་དང་གང་ཟག་
།ཞེན་ཡུལ་དྲུངས་ཕྱུང་མཁའ་ལྟར་དམིགས་མེད་ཅིང་། །
ཀུན་རྫོབ་ཏུའང་སྒྱུ་མ་དང་མཚུངས་པར། །གཟིགས་པའི་མངོན་པ་འཛིན་ལ། །
སྨིན་བྱེད་དབང་དང་གྲོལ་བྱེད་རིམ་གཉིས་ལམ། །ཟབ་མོ་རྡོ་རྗེ་ཐེག་པའི་རྣལ་འབྱོར་
གྱིས། །སྐུ་གསུམ་གོ་འཕང་མངོན་དུ་གྱུར་མཛད་པའི། །རྡོ་རྗེ་འཆང་དངོས་ཁྱོད་
ལ༞། །མགོན་ཁྱོད་འོག་མིན་དག་པའི་ཞིང་ཁམས་སུ། །དཀྱིལ་འཁོར་བྱེ་བ་ཕྲག་
བརྒྱའི་བྱེད་པོ་རུ། །བཞུགས་ཀྱང་བདག་སོགས་འགྲོ་བ་འདྲེན་པའི་ཆེད། །ཐ་མལ་
གཟུགས་སུ་བསྟན་ལ྾། །དལ་འབྱོར་རྙེད་པར་དཀའ་ཞིང་འཇིག་པར་སླ། །བཟོད་
དཀའ་ངན་སོང་གསུམ་གྱི་སྡུག་བསྔལ་དང༌། །དཀར་ནག་ལས་འབྲས་བླང་དོར་
ལེགས་སྟོན་པའི། །དཔལ་ལྡན་བླ་མ་དམ་པར། །ལྷ་མིའི་བདེ་བ་འགྱུར་བའི་སྡུག་
།སྐྱེ་རྒ་ན་འཆི་དར་རྒུད་ལ་སོགས་པ། །འཁོར་བ་སྙིང་པོ་མེད་པའི་
ངང་ཚུལ་ཀུན། །སྟོན་མཛད་བླ་མ་དམ་པར། །ལྷག་པའི་བསླབ་པ་གསུམ་པོ་ལེགས་
གོམས་པས། །རང་ཉིད་གཏན་གྱི་བཙན་ས་ཟིན་གྱུར་ཀྱང༌། །མཁའ་མཉམ་འགྲོ་
བའི་དོན་དུ་ཕྱིན་དྲུག་གི། །རླབས་ཆེན་སྤྱོད་པ་སྟོན་ལ། །སངས་རྒྱས་སྒྲུབ་ལ་གྲངས་
1)ཌ་
p 。,!
༣༩༡༡༡
96

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
མེད་གསུམ་གྱི་བར། །ཚོགས་གཉིས་གསོག་ཡུན་མ་རྒན་འགྲོ་བ་རྣམས། །ཉམ་ཐག་
མ་བཟོད་ཚེ་འདིར་འཚང་རྒྱ་བའི། །གསང་སྔགས་ཉེ་ལམ་སྟོན་ལ྾། །གང་ལ་མཆོད་
ཚེ་བསོད་ནམས་ཞིང་མཆོག་ཏུ། །སངས་རྒྱས་ཀུན་ཀྱང་ཁྱོད་ཀྱི་སྐུ་ལུས་ལ། །ཞུགས་
ནས་ཚོགས་ཆེན་རྫོགས་པར་མཛད་པ་ཡི། །དཔལ་ལྡན་བླ་མ་དམ་པར྾། །གསོལ་
བ་བཏབ་ན་མཆོག་དང་ཐུན་མོང་གི།
་ ་ ་
།དངོས་གྲུབ་མ་ལུས་ཆར་ལྟར་འབེབས་ནུས་
པའི། །ཡི་དམ་དཀྱིལ་(༣༠བ)འཁོར་འཁོར་ལོ་མ་ལུས་པ། །ཀུན་འདུས་བླ་མ་དམ་
པར^། །དགྲ་གདོན་བགེགས་སོགས་བར་གཅོད་ཉེར་འཚེ་ཀུན། །དྲན་པ་ཙམ་གྱིས་
།ཆོས་སྐྱོང་སྲུང་མའི་མཐུ་སྟོབས་མ་ལུས་པ། །ལྷུན་གྲུབ་བླ་མ་
དམ་པར྾། །མདོར་ན་མཆོག་དང་ཐུན་མོང་དངོས་གྲུབ་སོགས། །འདི་ཕྱིའི་ལེགས་
ཚོགས་མདུན་མ་མ་ལུས་པ། །སྩོལ་མཛད་བསམ་འཕེལ་ཡིད་བཞིན་དབང་གི་རྒྱལ། །
དཔལ་ལྡན་བླ་མ་དམ་པར྾། །སྨོན་ལམ་ནི། བླ་མ་དཀོན་མཆོག་གསུམ་གྱི་ཐུགས་
རྗེ་དང་། །རྟེན་འབྲེལ་རྒྱུ་འབྲས་བསླུ་བ་མེད་པའི་མཐུས། །བདག་དང་མར་གྱུར་
སེམས་ཅན་ཐམས་ཅད་ཀྱི། །ལས་ཉོན་སྡིག་སྒྲིབ་མ་ལུས་བྱང་བར་ཤོག །དམྱལ་བའི་
ཚ་གྲང་རལ་གྲི་ལོ་མའི་ཆོགས། །ཤལ་མ་ལི་ཡི་སྡོང་པོ་སོལ་ཕུང་དང༌། །ལྕགས་
བསྲེག་ས་གཞི་བསྡུས་འཇོམས་རི་བོ་སོགས། །བདེ་སྐྱིད་ལྷ་ཡི་གནས་ལྟར་འགྱུར་
བར་ཤོག །བཏབ་པའི་མཚོན་རྣམས་མེ་ཏོག་ཏུ་བསྒྱུར་ཅིང་། །ཆུ་བོ་རབ་མེད་བྱིང་
རྣམས་ལྷ་ལུས་ཐོབ། །གཤིན་རྗེ་ཁྭ་ཏ་བྱ་རྒོད་སྐྲག་བྱེད་པའི། །ཕྱག་ན་རྡོ་རྗེས་
དབུགས་དབྱུང་རྗེས་འཛིན་ཤོག །ལག་ན་པདྨའི་ཐུགས་རྗེའི་ཆར་རྒྱུན་གྱིས། །
འཇིགས་རུང་དམྱལ་བའི་མི་རྣམས་གསོད་གྱུར་ཅིང༌། །འཇམ་དཔལ་དབྱངས་
མཐོང་དམྱལ་བའི་སེམས་ཅན་རྣམས། །ཐར་པའི་སྐལ་བ་བཟང་པོ་འཐོབ་པར་ཤོག །
གསོད་སྤྱོད་གཅིག་ལ་གཅིག་ཟ་གཏི་མུག་པའི། །སྡུག་བསྔལ་ཀུན་ལས་དུད་འགྲོའི་
ཚོགས་ཐར་ཞིང༌། །བཀྲེས་སྐོམ་གདུང་བའི་མིང་ཡང་མི་གྲགས་པར། །ཡི་དྭགས་
རྣམས་ནི་རྟག་ཏུ་བདེ་གྱུར་ཅིག །མི་ལུས་ཐོབ་ཀྱང་བཀྲེས་ཕོངས་དབུལ་བ་རྣམས། །
97

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
་
བཟའ་བཏུང་གོས་སོགས་འབྱོར་པ་དང་ལྡན་ཞིང་། །དབང་པོ་ཉམས་རྣམས་མིག་
རྣ་ཡན་ལག་ཀུན། །ཚང་ཞིང་དེ་ཡིས་དོན་བྱེད་ནུས་པར་ཤོག །སྨན་ཀུན་མཐུ་ལྡན་
ནད་(༣༡ན)རྣམས་མྱུར་དུ་གསོས། །མི་དང་མི་མིན་གཅན་གཟན་འབྱུང་བ་བཞིས། །
རྣམ་པར་འཚེ་རྣམས་འཇིགས་སྐྲག་ལས་ཐར་ཞིང༌། །ཡིད་ཆད་རྣམས་ཀྱི་ཡིད་ནི་
གསོས་པར་ཤོག །ཚོང་པ་ལམ་བདེ་ཁེ་སྤོགས་བསམ་པ་འགྲུབ། །སྦྲུམ་མ་བདེར་
བཙའ་མྱ་ངམ་ཐང་འཁྱམ་རྣམས། །གྲོགས་དང་ཕྲད་ནས་བདེ་བར་བགྲོད་གྱུར་ཅིང་། །
མགོན་མེད་རྣམས་ཀྱང་ལྷ་མིས་སྐྱོབ་པར་ཤོག །འགྲོ་རྣམས་དལ་བའི་རྟེན་ཐོབ་མཐོ་
རིས་ཀྱི། །ཡོན་ཏན་བདུན་ལྡན་ང་རྒྱལ་དག་དང་བྲལ། །བྱང་ཆུབ་སེམས་ལྡན་བདུད་
ཀྱི་ལས་ཀུན་སྤོངས། །རྒྱལ་བ་སྲས་བཅས་རྣམས་ཀྱིས་རྗེས་འཛིན་ཤོག །སྡིག་སེམས་
ཅན་རྣམས་དེ་ལས་ལྡོག་གྱུར་ཅིང་། །མཁའ་འགྲོ་སྲིན་པོ་སྙིང་རྗེའི་སེམས་དང་ལྡན། །
དུས་སུ་ཆར་འབེབས་ལོ་ཏོག་ཕུན་སུམ་ཚོགས། །ནད་རིམས་འཁྲུག་སློང་འཐབ་རྩོད་
ཞི་བར་ཤོག །རྒྱལ་པོ་རྣམས་ཀྱང་རང་གི་མངའ་རིས་ཀྱིས། །ཆོག་ཤེས་འབངས་
རྣམས་ཆོས་བཞིན་བདེ་བར་སྐྱོང༌། །དགེ་འདུན་སྡེ་རྣམས་ཚུལ་ཁྲིམས་རྣམ་དག་
ཅིང༌། །ཆོས་སྤྱོད་བཅུ་ཡི་རིམ་པ་འཕེལ་བར་ཤོག །སངས་རྒྱས་ཐུགས་རྗེ་འགྲོ་ཀུན་
ལ་འཇུག་ཅིང༌། །བྱང་སེམས་རྣམས་ཀྱིས་འགྲོ་བ་འདྲེན་པ་ཡི། །བཞེད་པའི་དོན་
རྣམས་མ་ལུས་ལྷུན་གྱིས་གྲུབ། །དགེ་བའི་བཤེས་དང་རྟག་ཏུ་མི་འབྲལ་ཤོག །བདག་
ནི་འགྲོ་བ་འདྲེན་པའི་སྙིང་སྟོབས་ཁུར། །འཇམ་དཔལ་དཔའ་བོའི་སྤྱོད་པ་ལྟར་སྤྱད་
ནས། །འཁོར་བ་མ་སྟོངས་བར་དུ་སེམས་ཅན་རྣམས། །འདྲེན་པའི་མགོན་དང་
སྐྱབས་སུ་བདག་གྱུར་ཅིག །དབང་བཞི་བླང་བ་ནི། བླ་མའི་དཔྲལ་བའི་ཨོཾ་ཡིག་
དཀར་པོ་ལས། །འོད་འཕྲོས་རང་གི་དཔྲལ་བར་ཐིམ་པ་ཡིས། །བུམ་དབང་བྱིན་
རླབས་ཚུལ་ཐོབ་ལུས་སྒྲིབ་སྦྱངས། །འབྲས་བུ་སྤྲུལ་སྐུ་འགྲུབ་པའི་ས་བོན་བཞག །བླ་
མའི་མགྲིན་པའི་ཨཱཿཡིག་དམར་པོ་ལས། །འོད་འཕྲོས་རང་གི་(༣༡བ)མགྲིན་པར་ཐིམ་
པ་ཡིས། །གསང་དབང་བྱིན་རླབས་ཚུལ་ཐོབ་ངག་སྒྲིབ་སྦྱངས། །འབྲས་བུ་ལོངས་
98

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
སྐུ་འགྲུབ་པའི་ས་བོན་བཞག །བླ་མའི་ཐུགས་ཀའི་ཧཱུཾ་ཡིག་སྔོན་པོ་ལས། །འོད་འཕྲོས་
རང་གི་སྙིང་གར་ཐིམ་པ་ཡིས། །ཤེར་དབང་བྱིན་རླབས་ཚུལ་ཐོབ་ཡིད་སྒྲིབ་སྦྱངས། །
འབྲས་བུ་ཆོས་སྐུ་འགྲུབ་པའི་ས་བོན་བཞག །བླ་མའི་གནས་གསུམ་དག་ལས་འོད་
ཟེར་འཕྲོས། །གང་གི་གནས་གསུམ་སོ་སོར་ཐིམ་པ་ཡིས། །ཚིག་དབང་བྱིན་རླབས་
ཚུལ་ཐོབ་སྒྲིབ་ཀུན་སྦྱངས། །འབྲས་བུ་ཟུང་འཇུག་འགྲུབ་པའི་ས་བོན་བཞག །སྐྱབས་
གསུམ་ཀུན་འདུས་དཔལ་ལྡན་བླ་མ་མཆོག །བདག་གི་སྙིང་ག་པདྨ་འདབ་བརྒྱད་
དབུས། །ཐོགས་མེད་བྱོན་ལ་བྱང་ཆུབ་མ་ཐོབ་བར། །འབྲལ་མེད་བཞུགས་ནས་བརྩེ་
བས་རྗེས་འཛིན་མཛོད། །གསོལ་བ་བཏབ་པས་བླ་མ་སྙིང་དབུས་བྱོན། །རང་སེམས་
བླ་མའི་ངོ་བོར་བལྟ་བའི་མོད། །དབྱེར་མེད་ཏིང་ངེ་འཛིན་ལ་མཉམ་བཞག་ནས། །
སླར་ཡང་རྗེས་ཐོབ་ངང་ནས་སྨོན་ལམ་བྱ། །དེ་ལྟར་བསགས་པའི་དགེ་ཚོགས་ཇི་
སྙེད་པས། །བཤེས་གཉེན་དམ་པའི་མགོན་གྱིས་ཚེ་རབས་ཀུན། །རྗེས་སུ་བཟུང་
ནས་འདི་དང་གཏན་མདུན་རྣམས། །འབྲལ་མེད་ལྷུན་གྱིས་གྲུབ་པའི་རྒྱུ་རུ་བསྔོ། །
ཞེས་བླ་མའི་རྣལ་འབྱོར་འདོད་འཇོའི་ཕྲེང་བ་འདི་ནི་དད་སྟོབས་ལྡན་པ་ཨེར་ཏེ་ནི་
ད་ལའི་ཧུང་ཝང་ཐའི་ཇིས་ཚོགས་གསོག་གསོལ་འདེབས་སྨོན་ལམ་གོ་བདེ་བ་འདི་
ལྟ་བུ་ཞིག་དགོས་ཞེས་བསྐུལ་བ་ལ་བརྟེན་ནས་ཟ་ཧོར་གྱི་བནྡེས་ཕོ་བྲང་ཆེན་པོ་པོ་
ཏ་ལར་སྦྱར་བའི་ཡི་གེ་པ་ནི་འཇམ་དཔལ་ལོ། །
””